Държавен вестник, бр. 57, 2016 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  57
Чл. 6. Управляващият орган извършва 
авансови, междинни и окончателни плаща-
ния към бенефициентите.
Чл. 7. (1) Управляващият орган извърш-
ва авансови плащания в размер до 20 % от 
стойността на финансовата подкрепа след 
издаване на акта по чл. 2, ал. 1.
(2) Авансовите плащания за инфраструк-
турни проекти на стойност над 5 млн. лв. са 
в размер до 10 % от стойността на финан-
совата подкрепа. 
(3) Авансовите плащания за публичните 
бенефициенти, които изпълняват проекти 
по Оперативна програма „Региони в рас-
теж“, Оперативна програма „Транспорт и 
транспортна инфраструктура“ и Оперативна 
програма „Околна среда 2014 – 2020 г.“, могат 
да бъдат в размер до 35 % от стойността на 
финансовата подкрепа.
(4) Авансовите плащания по държавни 
помощи са в размер до 40 % от стойността 
на финансовата подкрепа. 
(5) Плащането на аванс в случаите по ал. 2 
и за инфраструктурни проекти над 5 млн. лв. 
по ал. 3 се извършва, както следва:
1. след издаване на акта по чл. 2, ал. 1 
се извършва плащане в размер 1 % от стой-
ността на финансовата подкрепа;
2. след сключване на първия договор 
за строителство се извършва плащане на 
остатъка до определения размер на аванса. 
(6) Предвидените авансови плащания 
към бенефициентите се извършват в срока 
по чл. 61, ал. 1 от Закона за управление на 
средствата от Европейските структурни и 
инвестиционни фондове (ЗУСЕСИФ).
Чл. 8. (1) Управляващият орган извършва 
авансово плащане, в случай че същото е 
обезпечено в пълен размер. 
(2) Обезпечение за авансово плащане не 
се изисква от бенефициенти – разпоредители 
с бюджет по чл. 13, ал. 1, 3 и 4 от Закона за 
публичните финанси. 
(3) Срокът на валидност на обезпечението 
за авансово плащане не може да бъде по-
кратък от срока за извършване на финалното 
плащане по проекта, определен в акта по 
чл. 2, ал. 1.
(4) При обезпечение с банкова гаранция 
тя трябва да бъде безусловна и неотменима 
в полза на управляващия орган.
(5) Обезпечението със запис на заповед 
трябва да бъде „без протест“ и „без разноски“.
(6) За всички видове обезпечения задъл-
жително се спазват изискванията на ал. 1 и 3. 
Чл. 9. (1) Управляващият орган извършва 
междинни и окончателни плащания към бене-
фициентите след верифициране на разходите.
(2) Размерът на окончателното плащане 
се изчислява, като от общо верифицираните 
допустими разходи, финансирани с безвъз-
мездна финансова помощ по проекта, се 
приспаднат извършените авансови и меж-
динни плащания.
(3) Общият размер на авансовите и меж-
динните плащания е до 80 % от стойността 
на финансовата подкрепа.
(4) За инфраструктурни проекти на стой-
ност над 5 млн. лв. общият размер на аван-
совите и междинните плащания е до 90 % 
от стойността на финансовата подкрепа. 
(5) Общият размер на авансовите и меж-
динните плащания е до 95 % от стойността 
на финансовата подкрепа, когато авансовите 
плащания към бенефициентите са обезпе-
чени с гаранция, издадена от банка или 
друга финансова институция, регистрирани 
в Република България.
(6) Общият размер на авансовите и меж-
динните плащания е до 95 % от стойността 
на финансовата подкрепа за бенефициенти 
от централната администрация на изпълни-
телната власт, когато утвърдените разходи по 
бюджета на първостепенния разпоредител, 
в чиято структура е бенефициентът, са по-
високи от размера на отпуснатите авансови 
плащания.
Чл. 10. Управляващият орган определя 
в документите по чл. 24 и 26 ЗУСЕСИФ 
възможността за подаване на искания за 
плащане на месечна база, съобразени с 
периода за верифициране на разходите от 
управляващия орган по предходни искания 
за плащане и без ограничение на общата им 
стойност, отчитайки ограниченията по чл. 9. 
Чл. 11. (1) Плащанията от оперативната 
програма за операции, изпълнявани чрез 
финансови инструменти, се извършват пое- 
тапно, като размерът на средствата, изплатен 
за финансови инструменти, включен във всяко 
искане за плащане, подадено в периода на 
допустимост, не надвишава 25 % от общия 
размер на финансовата подкрепа съгласно 
финансовото споразумение и включва:
1. плащания към или в полза на крайните 
получатели;
2. поети задължения по договори за га-
ранции; 
3. разходи за управление или плащане 
на такси за управление на финансовия ин-
струмент.
(2) Следващи искания за плащане се 
подават в периода на допустимост само в 
следните случаи:
1. второ искане за плащане, когато най-
малко 60 % от сумата, заявена в първото 
искане за плащане, е изразходвана за допус-
тими разходи съгласно ал. 1;
2. трето и всяко следващо искане за 
плащане, когато най-малко 85 % от сумите, 
заявени в предходни искания за плащане, 
са изразходвани за допустими разходи съ-
гласно ал. 1.